
Provocatorii 


Din nou s'a dat un certificat ruşinos ţării, cu menirea expresă 
de-a îi speculat peste hotare, din nou s'a vorbit străinătății peste capul 
nostru, aruncându-ni-se batiocuri și insinuări perfide, ca să ne dis- 
crediteze .. . 

Uniunea Evreilor români se chiamă de astă-dată asociaţia care 
ne face acest nobil serviciu, într'o înlănțuire metodică cu alte societăți 
subordonate aceluiaș scop. După vechiul obicei, patriotica uniune, în 
proclamația lansată. deunăzi, zugrăvind tabloul vieții evreimii din ţară, 
asvârle în lume sinistre minciuni. Se vorbeşte de confiscarea averii 
cetățenilor de rit mozaic, de spargerea caselor de rugăciune, şi până 
chiar de necinstirea cimitirelor. Cu un cuvânt, suntem sălbatici deabi- 
nele, traiul bieţilor evrei aici e un chin desnădăjiuit, mult mai insu- 
portabil bunăoară ca al ori-cărui trib asiatic, fiindcă de desgroparea 
morţilor n'am mai auzit încă să se plângă cineva nici din cel mai 
obscur colț al pământului. 

Toate gazetele au publicat aproape în întregime acest desperat 
țipăt de durere, prea puţine au îndrăznit să facă timide comentarii pu- 
nând în fața autorilor oglinda realității. Dimpotrivă, presa independentă 
de sufletul acestei naţii întunecate nu numai că a susținut odiosul 
apel, ci l-a augmentat încă cu o serie lungă de argumente. Din nou 
s-au accentuat plângerile lui Israil, din nou s'a stăruit asupra groazni- 
celor persecuții la care e supus subt vitrega oblăduire românească. 
Consecința imediată a manoperei, se știe dela început. Peste o săptă- 
mână se va întruni iar la Paris „Liga drepturilor omului,“ unde celebrul 
umanitarist deslipit dela Budapesta d. Victor Bach, în aplauzele atâtor 
deținători de valută pe spinarea noastră, ne va declara huligani și va 
afişa p> pereții da pe malul Senei cunoscutele impracaţii bolşevice la 
adresa României. Ca o urmare directă vom avea iarăş o universală 

răscolire de resentimente, plus, de sigur, un nou mesaj de. grațiozități 
moscovite. Nu mai vorbim de răzvrătirea presei din cele cinci conti- 
nente, care dela New-York până la Bramaputra ne va stropi cu clă- 
buci de cerneală. 

Ce să răspundem noi acestui proaspăt gest de neruşinată insultă 
cu care suntem din bun senin răsplătiți? Să schițăm un alt tablou 
mult mai aproape de adevăr? Să arătăm, că în această ţară hulită 
evreii adunaţi dè pe toată întinderea globului și-au găsit un veritabil 
Canaan, că aproape toată viaţa comercială e în mâna lor, că realizează 
câștiguri fantastice, că nenumărați profitori din rândurile cetățenilor 
neofiți s'au îmbogăţit aici peste noapte şi sunt pe cale să tulbure prin- 
to -exploatare neomenoasă echilibrul economic al ţării? Să le vorbim 
de examenul pe care lau dat atâţia. în război, când au trecut de partea 
dușmanului, să le reamintim blândeţa cu care sa întins vălul uitării 
peste atâtea potlogării, sau să scormonim multe dovezi recente care 
ne arată că şi astăzi persistă mulți încă într'o atitudine de ostilitate 
deschisă? Să venim cu cifre, cu situația demografică a ţării, ca să con- 
vingem pe toată lumea că suntem supuşi aici la o permanentă invazie, 
că populaţia unor părţi de ţară și a tuturor oraşelor ni se împestrițează 
zilnic de oaspeţi nepoftiți fugiți de peste graniţă şi ajunși la noi o 
cumplită ecrescență parazitară? E 

Toate sunt de prisos, fiindcă toate sunt perfect cunoscute. 

Realitatea e că nici o desminţire nu poate opri această avalanşe 
de injurii. Suntem puşi pur și simplu în fața neastâmpărului vinovat 
cu care o seamă de oameni își fac loc cu coatele ca să meargă îna- 
inte fără nici un scrupul şi cu toate îndrăznelile. Dacă spiritul de 
generozitate cu care România . întregită i-a ocrotit ma putut trezi la 
dânşii nici un ecou de bunăvoință şi adaptare, e că în cadrul actualei 
vieţi de stat aceste temperamente morbide nu-și prea pot găsi un loc 
şi-o aşezare normală. De-aceia strigătul unor asemeni elemente e ra- 
tional și programatic! El vine ca o rezultantă a unor tendințe şi 
idealuri streine de toate fibrele sufleiului românesc. 

Sunt agenţi provocatori care lucrează aici, avangarda consacrată 
a tuturor furtunilor. 
| Nu putem decât să povăţuim opinia publică la cea mai desăvâr- 
șită linişte pe urma tuturor sgândărelilor de meserie. O facem şi cu 
acest prilej, îndemnând pe toată lumea la calm și senină toleranţă. Cu 
aceiaş sinceritate însă declarăm, că înţelegem pe cei care-i mănâncă 
palma văzând la tot pasul lăfăiala imundă a obrăzniciei. 

Până când vom mai putea opri o legitimă protestare nu ne e 
` dat să ştim, fiindcă iniţiativa e în tabăra provocatorilor. 


OCTAVIAN GOGA 

IN BISERICA VECHE 


Sfinți bătrâni cu-obrajii de tristeţi brăzdaţi 

Mă privesc cu ochii de mirare încărcați. 

„ Palide făclii aruncă fâlfăeli de umbră pe pereţii afumaţi. 
Tremură genunchii mei şi se îndoaie, 

Și-amintirea ropotește des, ca o fierbinte ploaie. 


“: Preotul, ca din mormânt s'aude din altar, 

In cădelniță tămâia se topeşte 'n jar. 

Uite, colo, la altar, cu glas tremurător 

Recitam sfielnic Crezul la popor... 

lar un sfânt cu barbă se uita la mine zâmbitor. . 


Azi, așa ciudat se uită sfinţii ‘n ochii mei! 

Spune-le, părinte, c'am venit să mă împac cu ei. 

Dă-mi o lumânare dintre rămășițele de ceară 

Ca să-mi caut sufletul de-odinioară, — 

Sufletul meu alb și fraged și ușor de-odinioară... 
i GEORGE A. PETRE 

Regionalismul diletanţilor 


Am avut regionalismul regionaliştilor. Era oarecum normal. L'am 

combătut şi credem că lam înfrânt. Dar iată că astăzi scoate capul 
un nou fei de regionalism. E al diletanţilor. Un regionalism teoretic, 
inofensiv, ce-i drept, în consecinţele lui, dar vrednic de luat în seamă, 
cel puţin ca un document al vremii. . 
Pe ici, pe colo, prin cafenele sau în saloane, în dup'amiezi liniş- 
„tite, sa ivit demult omul care să-ți pună întrebarea îndrăzneață: — 
„Şi de ce nu, domnul meu? Adică, cum? N'are şi provincia dreptul ei ? 
Până când tot centrul şi iar centrul? Uite, Italia, Franţa şi Germania? 
Nu-şi au și ele regionaliştii lor“? l 

Până acum nu s'a găsit însă nici un bărbat cu pretenții de se- 
riozitate, şi cu atât mai puţin un bărbat politic, care să-şi permită 
fixarea pe hârtie a teoriei regionaliste. DI C. Argetoianu s'a încumetat. 
Era şi cel mai indicat. l 

DI C. Argetoianu e un diletant de forță. Medic fiind, dsa a făcut 
diplomație. - Eşind din diplomație, sa dedat la politică internă. Ajan- 
gând ministru, sʻa trezit economist. De ce, dar, nu ar putea dl Arge- 
toianu să „aranjeze“ şi chestia regionalismului? Toate „chestiile“ le-a 
rezolvit până acum, cu destulă ușurință. Oare tocmai aceasta să fie 
cea mai grea? 

La București e în vremea din urmă o conferințomanie acută. 
Lumea nouă, avidă de cunoştinţi sumare, se strânge prin săli mai mari 
şi mai mici, duminecile și sărbătorile, ca să asculte pe câte un domn, 
Care se urcă grav la tribună, pentru a debita cu eleganță o teorie 
„0riginală“ — nu importă în ce domeniu. Intr'o astfel de sală a ţinut 
“di C. Argetoianu o conferință, sau a „conferenţiat“ după cum scriu 

astăzi gazetele — vedeţi că s'a făcut şi o vorbă adhoc! — despre: 
. „Descentralizare și regionalism“. i 

Multiplele competinți ale dlui Argetoiana s'au mai sporit deci 
cu una în domeniul administrativ. Nu-i erau deajuns celelalte. Spiri- 
tual şi sprinten, ilustrul nostru diletant, în câteva pagini bine aduse, 
a dat gata şi această grea problemă dublă, care a preocupat atât de 
mult opinia publică. Şi-a presărat paginile cu câteva citaţii din autori 
streini, cum obicinuiesc toți empiricii ce se respectă, şi a asvârlit în 
auditoriu o seamă de „idei“ pe cari ne facem plăcerea să .le discu- 
tăm aici, nu atât din pricina seriozităţii lor, cât mai ales de dragul 
luptei ce ducem la această revistă de trei ani de zile. 


* 
* + 


DI C. Argetoianu în conferinţa dsale ne surprinde neplăcut, pen- 
tru reputația de om deştept pe care.o are, cu o confundare alor două 
noțiuni cu totul diferite. Dsa s'ar părea că nu vrea să priceapă, că 
una este regiunea administrativă, absolut justificată din punctul de 
vedere al bunei gospodării şi alta este regionalismul. Regiunea admi- 
nistrativă,. care răspunde unor nevoi locale de ordin special, poate fi 
admisă şi trebuie chiar să fie admisă într'o ţară care năzuieşte spre 
o bună împărţire a muncii şi spre o reală chemare la viaţă a iniția- 
tivei locale, singura temelie solidă a unei organizaţii de stat. Dar de 
aici şi până la regionalism ca doctrină politică este o prăpastie de 
netrecut. Regionalismul este o stare de spirit primejdioasă, cu deose- 
bire în statele. începătoare, cari. nu s'au consolidat încă şi ai căror 
pași dibuitori trebuie îndreptați de o autoritate centrală bine definită - 
în conştiinţa publică, f 

Dat să nu ne pierdem în pure definiții. D. C. Argetoianu a dorit 
probabil această confundare pentru a putea justifica o atitudine po- 
litică trecută a partidului din care face parte astăzi, după atâtea pe- 
reginări. Ori, poate, intrigant cum este, ar dori să-şi prerizeze pe unul 
din şefii d-sale între cele două Târnave, la Blaj, bunăoară, spre: lauda 
inițiativei locale, să-l fixeze acolo, de dragul unei idei superioare, bine: 
înțeles, şi să-l înmormânteze pentru totdeauna. Mai ştii? E posibil. 
D. C. Argetoianu are ghidușşii de aceste destul de reuşite uneori. 

Altfel cum să ne explicăm enormităţile „conferenţiate“? 

D-sa se luptă mai întâi ca o serie de afirmaţiuni pe cari, cel 
puţin acei cari înconjoară această revistă scrisă de „pasionali,“ cum 
zice d-sa, nu le-am făcut nici odată. Nimănui nu i-a trecut prin gând 
până astăzi să-i pecatluiască pe regionalişti cu teribilul epitet de se- 
paratişti, 4şa după cum se căzneşte d-sa să ne convingă. Autorul a- 
cestor rânduri îşi aduce aminte, sub acest raport, de un articol pe 
care Pa scris încă în primele caiete albastre ale Țării Noastre. Tit- 
- tul articolului era destui de sugestiv: — Nu sunt răi români, sunt ro- 
mâni proşti. Acest titlu implică excluderea din discuție a separatis- 
mului. Suntem deci de acord cu d. Argetoianu că este o idioţenie, cum 

zice d-să, ca un fost ministru de Interne ce este, contopirea separatis- 
mului cu regionalismul, - | 

Dar, dacă regionalismul nu cuprinde în sine şi ideia activă a 
separatismului, înseamnă că el nu e şi primejdios? 

l Aici ne oprim pentru a sta puțin mai mult de vorbă. , 

D. C. Argetoianu susţine cu convingere, că regionalismul nu e de 
loc primejdios, că, dimpotrivă, e util şi de dorit. Regionalismul, după 
. dsa, ar fi chiar o bine facere. Şi dsa ue citează exemple din străină- 
tate. Le vom discuta pe toate, căci absolut toate se întorc împotriva! 
dsale. Inainte trebuie să stabilim însă, că nu e nimic mai propriu 
diletanţilor decât comparaţiile cu străinătatea.. Obicinuiţii vagoanelor 
restaurante din marile exprese au meteahnade a vedea toate ţările 
după similitudinile aparente văzute din goana locomotivelor. Oamenii 
cu tabiet la gândire caută însă nuanțele, căci acestea sunt esenţialul 
întro precizare de detaliu. De șigur, că toţi câți umblăm pe acest: 
'pământ, fiinţe cuvântătoare fiind, mergem pe două picioare, dacă nu 
ne-a tăiat chirurgul vre-unul, după cum toate regionalismele sunt 
regionalisme, în diferitele epoci și în diferitele țări unde sau găsit 
sau se găsesc. Din această generalitate exterioară nu se poate trage 
însă nici o concluzie în speţă. Ori nu? D. C. Argetoianu e pur și 
simplu fenomenal de simplist, chiar şi pentru un diletant, când vrea 
să ne convingă de contrariu, ie 

Şi acum să venim la pilde... 


ka 
* * 


Nici Italia şi nici Germania, cu. regionalismele lor seculare, nu 
au sucombat, ni-se spune, din pricina organizării unor forțe locale în 
marele ansamblu. Mulţumim dlui Argetoianu pentru noutatea ce ne 
comunică, cu atâta generozitate critică. Ne-a mai spus un sârguincios 
cetitor din „Baedecker“ acest adevăr, dar nu-l putezm crede pe cuvânt. 
Aşteptam confirmarea din partea fostului nostru ministru de Interne, 
ad-interim la Finanţe, etc. Va să zică, Italia şi Germania şi-au putut 
dobândi unitatea, deşi au pătimit în trecut şi chiar și în prezent de 
un binefăcător regionalismul acut? Ori poate tocmai din cauza regio- 
nalismelor acestor țări s'a închegat atât de puternic unitatea lor? D. C. 
Argetoianu nu ne-o spune tocmai pe faţă, dar aşa ne sugerează, ce 
puţin prin căldura prin care apără reglonalismul nostru. 

Ei, să ne ierte dl C. Argetoianu, profunda dsale descoperire ar 
fi foarte adevărată, dacă nu ar fi o mică nuanță între regionalismele 
italian şi german şi cel rcmânesc. O nuanță, care am putea zice că 
e fundamentală, dacă ne permite distinsul nostru conferenţiar. Tot ce 
a văzut dsa din tren în ltalia şi Germania e perfect adevărat, Ceeace 
face farmecul şi în aceiaş vreme forţa țărilor amintite este de sigur 
această diversitate de aspect şi de energie. De unde a răsărit însă. 
această diversitate şi pe ce se razimă ea, atâtîn peninsula italică cât 
şi în imperiul teutonic? Ea a răsărit dintr'un tot absolut omogen, care 
era cultura națională a ţărilor respective şi se razimă pe o temelie tot 

atât de omogenă care e conștiința națională, pururea trează a aceloraş 
ţări. Ce poate să strice Italiei florentinul înamorat de cetatea lui, 
când Dante, un „pasional“ şi el, die Argetoianu, vegh2ază din eterni- 
tatea lui deasupra întregului popor italian? Și ce va putea păgubi 
Germania de pe urma bavarezului cu inima la Miinchen, când Goethe, 
un alt „pasional“, dle Argetoianu, veghează și el din aceiaş eternitate 
asupra Germaniei? Nimic nu poate să vateme, nici unul nici altul, 
fiindcă regionalismele italian şi german sunt de esență pur naţională. 
Dar al nostru? Imi vine să cred că dl Argetoianu cunoaşte mai 
bine Italia și Germania decât nouile - provincii româneşti, văzute de 
dsa, probabil, tot din tren. Căci cui nu-i poate bate la ochi, din de- 
părtare chiar, că regionalismul românesc e de origine streină. Peste 
“tot locul, în nouile provincii, noi suntem țărani, şi cultura noastră e în 
facere. Turnul catedralei săsești din Sibiu iradiază de sigur intere- 
sante note regionale, dar ale cui sunt? Strămoşii mei nu le pot re- 
vendica şi probabil că nici ai dlui Argetoianu, constructorii regionalişti 
ai acestui frumos monument. gotic nu au avut nimic de a face cu 
spiritul românesc refugiat în unele bisericuțe dela ţară. Prin urmare, 
ce regionalism românesc să invoc eu în Ardeal, unde, afară deo 
seamă de intelectuali crescuţi la crunta şcoală a oprimării naţionale, 
nu am decât țărani, cari sunt aceiași ca suflet între Nistru și Tisa? 
- DI C. Argetoianu uită această nuanță capitală şi trece repede 
pe un alt continent, în America. Aici, e adevărat, că există o puternică 
viaţă regională. Dar ce ţine strâns legate Statele- Unite ale Americei, 
lipsite de o tradiţie -culturală, asemănătoare celei italiene şi celei ger- 
mane? Aici există un alt factor care nouă ne lipseşte cu desăvârşire. 
Aici menţine unitatea formidabilul capital absolut centralist în psiho- 
logia lui care constituie indestructibilul chiag al Americei. El veghiază 
aici în locul lui Dante şi Goethe. IE 
Ne puteam noi deci compară cu streinii? E o copilărie să ne 
gândim la. aşa ceva. 


x% 
$ * 


D. C. Argetoianu mai aduce însă un argument în favoarea regio- 
nalismului. Cu mult umor, d-sa remarcă faptul că „regionaliştii“ ni-au 
dat unirea. Am arătat în diferite rânduri și am povestit pe larg în 
această revistă cum s'a petrecut adunarea mare dela Alba Iulia. Ca 
pe vremea lui Horia țăranii sau strâns şi au strigat în istoria uni- 
versală: trăiască unirea! Țăranii, preoții şi învățătorii. Aşa zişii regio- 
nalişti nu ne-a dat decât Consiliul Dirigent, vamă la Predeal și 
încercarea de a-şi face o armată proprie în Ardeal. Atât, Aceste trei 
principii separatiste, oricât de deghizate erau, nu erau ele primejdioase? 
A trebuit “mâna tare a generalului Averescu și a colaboratorilor săi 
ardeleni, pentru ca ele să dispară. Şi, ăpropos de generalul Averescu. 
Ni-se îngăduie oare ca cu acelaş umor să ne aducem aminte, că din 
guvernul care a lovit de moarte regionalismul făcea parte ca ministru 
de interne d. C. Argetoianu? Prin decret regal, generalul Averescu a 

„desfiinţat guvernul .regionalist, care declara prin reprezentanţii săi din 
Cluj că nu se supune decât forței armate. D. C. Argetoianu nu-și mai 
aduce probabil aminte. Şi aceasta dovedeşte cât de puțin era „pumn 
de fier“ mult lăudatul nostru fost amic politic, şi cât de puţin era mi- 
nistru de Interne. Şi aceasta mai dovedeşte cât de serioase pot să fie 
convingerile unui diletant care e capabil să susție orice teorie de 
ocazie. In acest articol nu am vorbit decât de regionalismul ardelenesc: 
care îl interesează mai mult pe d. C. Argetoianu, regionalism -care nu 
e tocmai separatist. Ce-ar fi însă dacă am zugrăvi şi pe cel basara- 
bean, care e aproape separatist? D.C. Argetoianu e capabil să-l justifice 
şi pe acesta. Deocamdată nu are însă nevoie, fiindcă „acordul“ de 
guvernare cu țărăniștii basarabeni nu s'a făcut încă în mod desăvârșit. 
Când se va face, d. C. Argetoianu va rosti de sigur o nouă conferinţă. 

i aşa — usque ad jinem — căci d. C. Argetoianu va rămâne pururea 


un diletant. : | 
EUGEN GOGA. 

Din „Hazliul Hronic | | 
al măscăriciului Vălătuc“ 


— Anul 2001, luna Octombrie, ziua 16 — 
=. — Introducere — 


Vălătuc măscăriciul ar fi trăit, pare-se, în prima jumătate a vea- 
cului XX sub glorioasa domnie a marelui voevod Ferdinand | de Ho- 
henzolern-Siegmaringen, tăuritorul României Mari și cel dintâi al ei 
Rege. A lăsat în urmă-i o seamă de scripte şi hrisoave, găsite acum 
două decenii de zelosul cercetător și om de carte Epaminonda Gon- 
gopolos, în podul castelului dela Ciucea, într'o valiză uzată, pe care 
stăruiau încă inițialele Al. O. T. PN 

intorsătura frazei, greșelile evident voite de acord, şi mai aleg 
unele -cuvinte de care se slujeşte prea des, nu corăspund întru nimic 
nici epocii în care a trăit măscăriciul, nici acelora în care căuta să-şi 
așeze unele povestiri. Dealtfel nu mai rămâne umbră de îndoială, că 
semnătura aceasta e un pseudonim. . 

Caracterul lui e amplu confirmat de întreaga operă, care abundă 
în ghiduşii și zeflemele, ceea ce dovedește că autorul ei nu disprețuià 
pamfletul şi farsa folosindu-le ades cu destulă îndemânare. Anahro- 
nismele țipătoare, presărate printre cuvinte şi locuţiuni uzuale din leatul 
în cara scria, îi trădează. suficient intenţia dea păcăli posteritatea. Dar 
a conchide de aci, că măscăriciul ar fi fost un vulgar mistificator de 
documente şi un scrib igaar, e desigur hazardat, mai ales că avem 
probe certe că el cunbştea binișor vechile pravili, aşa că nici scăpare 
din vedere, nici eroare din patte-i nu poate fi. Dealtfel hipoteza (re- 
petăm: eronată, și adăugim: absurdă) a falsiticării, nu rezistă unui critici 
serioase şi nu a fost susținută decât de un singur contimporan al măs- 
căriciului: anul N, Iorga!) (Nastase, Nistor, Nicoară sau Nastratin ?) cu 


1) Sub semnătura N. Iorga tatAlnim publicaţii foarte variate: Srieri agricole, 
piese de teatru, colecții de articolaşe politice, poezii, botanică pentre cursuri s8- 
rale de adulţi, ecosomie politică, sfaturi pentru gospodine, eduzaţie fizică pentra 
limfatici, întreținerea părului în stare de curățeaie fâră apă și săpun, colecţie de. 

al cărui portret măscăriciul îşi începe hrisovul. Numitul (istoric? medic? 
economist ?), se zice că ar fi aşezat un pretins document (fantezist) al 
mășcăriciului în veacul al XVII-lea, punând prea multă gravitate, în 
interpretarea unui text de natură uşoară.?) Se pare că întâmplarea a 
făcut hazul societăţii cultivate de pe-atuuci, mai ales că măscăriciul 
n'a perdut prilejul s'o speculeze în comic, arătând că păcatul bietului 
N. lorga nu e nou şi că Franţujii cu multă vreme înainte au denumit 
< generic procedeul, prin cunoscuta zicală: „Couper dans la pomade.“ 

Se vede din portretul ce urmează, că măscăriciul e parţial şi per- 
fid, întrucât faptele atribuite acelui N. lorga (de ex. Aşa zisa lui pre- 
tenţie de a fi afecţionat mai mult pe principele moștenitor decât regescul 
lui părinte însuşi, Descifrarea inscripţiilor dela Curtea de Argeş, Scri- 
erea operilor dramatice în tren etc.) par cu totul neverosimile. Tendinţa 
această de şarjă şi satiră, care nu se desminte o clipă, poate fi un 
motiv de atracţie în plus pentru cetitorul profan, în ochii cercetătorului 
obiectiv însă, ea nu e mai puțin o scădere, cari se -răstrânge asupra 
întregei lucrări. Cu toate acestea, imparțialitatea ne obligă să atragem 
atenţia cetitorului, că o întreagă serie de documente, păstrate la Aca- 
- cademie, îi stă la dispoziţie pentru a dovedi că animozitatea dintre măs- 
cărici. şi cel vizat e cu multanterioară fragmentului pe care îl publicăm. 

Recent, domnul profesor doctor D. R. loaniţescu, a descoperit o 
“ scrisoare a măscăriciului către poetul Octavian Goga, datată Ilovăţ, 15 
Januar 1926. Pasagiul următor din acea scrisoare vine întreg în spri- 
jinul afirmațiilor noastre: 

... „Deci, iubite domnule Goga, nici un fel de ură personală în 
contra domniei sale domnului N. lorga. Toţi colegii mei sunt martori 
că, de pe băncile şcolii încă, păstrez o violentă aversiune pentru a- 
ceastă categorie de intelectuali. Fa nu poate germina decât în fazele 
primare ale civilizațiilor născânde. In ţările cu- tradiții culturale mał 
vechi, asemenea cazuri nu sunt posibile. Ce efect ar fi avut de pildă 
în Franţa un atac sau chiar o campanie vehementă a lui Edmond Ros- 
tand 'în contra motorului inventat de-un Durand sau Dupont oarecare? 
Ar fi provocat desigur dezaprobare şi cel mult surâsuri ironice până 
“şi ?n rândurile propriilor lui admiratori. In România însă nu se brevete 
motorul! Căci la noi e suficient ca dl N. lorga să spună ministrului 
de Instrucție că dl Ionescu sau Popescu nu ştie să cânte din vioară, 
pentruca nenorocitul să i .se, refuze :catedra la Conservator, sau să scrie 
un singur articol în Neamul Românesc pentruca nici birtaşii să nu-l 
accepte capelmaistru. De aceea...“ 


anecdote picante despre junii Turci, etc. etc. Nu e încă bine stabilit dacă autorul 
e una și aceiaş persoană. Se știe însă că acesta (dacă e acelaș) sau unul din: 
aceştia (dacă vor îi fost mai mulţi) s’a ocupat cu studiul istoriei, care fiind pe 
atunci în fașă i-a deschis cu încurajare porfile Academiei, atrăgându-i tot odată 
multă laudă şi onoruri din partea contimporanilor. De altfel, știința nu are a se 
ocupa de czzul acesta, deoarece nici una din scrierile semnate cu numele menționat 
nu prezintă o importanţă deosebită. à 
| Extras din „Marea Enciclopedie Română.“ 

2) „Neotbositulu Kostakelu.“ Vezi colecţia revistei „Viaţa Românească,“ dim 

geacul trecut, | 

Dar, să dăm cuvântul măscăriciului, 


Despre N. lorga. 


ci it AB ue o a (indescifrabil) . . . . . . . jucând Hamlet în costum 
de biciclist. .... . (indescifrabil) , , . . . şi era acest N. lorga 
om învăţat, telmiz, burduf, cunoscător a multe limbi ca: turceşte (cet 
mai bine), frânceşte, româneşte (mai puţin), elineşte, nemţește şi încă 
întrun fel, tot nemţeşte, dar nu tocmai, ce-o vorbesc tot nemţii, dar 
nu toţi, ci numai o parte, spre Miază-Noapte, lângă o apă. Ştia până 
şi limba kitailor (chinezeşte) şi în multe era Chiar kitai (chinez). 

La trup lung şi umbra lui pe zid precum o mătură de Țarigrad 
-cu josul în sus, având el barbă, măcar că unii au scris (neadevărat), 
că faţă de fecioară avea, care Pam văzut io cu ochii mei că avea barbă. 

Mulţi s'au grăbit ce-i drept a zicere de el că-i mare, nu se ştie 


bine de ce: au că era lung (în bătae de joc) an pentru mintea lui - 


(ca proșştii). La umblet, umbla încovoiat, anume cu umărul stâng în spre Sud- 

Vest!) şi călca asemeni unui cocostârc cu aripele tăiate, fugărit de 

copoi, caraghios, împiedecându-se. . . . .(indescifrabil). .. . . 

şi fără ruşine, în faţa cucoanelor, vorbea măscări. . . (indescifrabil) 
şi nemaicătând că-i om bătrân şi nu se cade . . . 


= 


(indescifeabil) . „ « dar sau întors de la Viana mofluz, că nimic nu 


i-au putut face Voronow . . . . . . . . ... . . . . ..... . . . 
(indescitrabil) dar iar mă'ntorc şi zic: de nebun no fi el nebun, dar 
nici în toate minţile nu-i. . . . . . .(indescitrabil). ..... . 
şi ei să-i tae barba nu altceva şi lau huiduit şi Pau alungat cu bat- 


şocuri şi ocări, . ... .şifluerau ca dracii . . ., . . . . .ci cum- 


a scăpat de acel prăpăd a şi scris lui Vodă că Pau ameninţat cun 
obiect tăios şi Pau făcut pre el de râs în tot felul zicându-i lui om 
de gumă, pilulă Pinck şi mascara. . . . (indescifrabil) şi uitând că 
nu-i îmbrăcat s'au suit în birjă numai în cămaşă de noapte şin pi- 
cioarele goale, negru, pocit, păros, mai mare scârba. ...... . 


. . . (indescifrabil) de linguşitor nici că se poate mai lingușitor . 


na, art at fricos. . . . . şi fudul . . . . (indescifrabil) trimetea 
di ionel Brătianu și putinel cu brânză, şi compoturi, şi făină și câte 
toate şi el îl lăuda . . . . . ei când au încetat războiul şi mau mai 
avut nevoie, venindu-şi în fire din acea spâimă mare ce lau fost 
cuprins, au uitat binele. . . . vorbe urâte. . . . (indescifrabil). . 
ca țiganul . , . (indescifrabil) şi zicea că-i boer (minciuni). . . . şi 
pusu-P'au atunci în Jara Noastră can oglindă, pe două coloane, ce 
bine le zicea „Pro și contra“ cât murea lorga de ciudă citind acele 
coloane, dar mavea încotro .Ìejejejeje e . . . .. . . .. . . . . . 


EE) Expresie inexistentă pe vremea când se scria așa, recunoaște măscăriciut 
într'o notiță marginală, adresându-se iui N. Iorga cu vorbele: „Am pus-o aşa de 
la mine, ca să vă iri“. 

Cetitor de pravili era bun cetitor de pravili, numai că se pripea. 
Fiind din fire iute și ciados foarte, nici nu mai căta să cetească slo- 
vele pe deantregul ci dacă apuca să vadă două-trei buchi, se repezea 
să scrie și punea mai departe de la el. Așa au tălmăcit el o inscrip- 
țiune (2) de pe-un zid din Calafat, zicând că sub acel străvechi zid ar 
îi îngropat un Voevod -muntean-(Fugomir) şi -când colo s'a dovedit a 
fi nişte necuviinţi, porcăsii, săpate de-un elev bulgar (derbedeu), despre 
un profesor şpanchi cu nevastă frumoasă, pentru care lau şi dat afară 


din școli pre acel elev. .,... .. cc... ... E 
(indescifrabil). ținea la mânie şi dacă-l supărai cumva nu te uita 
ferit-a sfântul . . . s n saa’ ať‘ ae a e a 


. > . . . o a o . . . . . . . . . . . o . . . . . . . . 


și rău 
(indescifrabil) . . . . de aceea se amesteca în toate, fără socoteală, 
i despre toate scria, în fiecare zi câte o carte, Dumineca două. lar 
când se înfierbânta, un raft umplea. Zic unii că cetind una din acele 
cărţi, un beţiv duhliu i-au: scornit că se născuse la 10 Mai şi că dela 
- bubuitul tunului. i se trage una ca asta, dar de-i adevărat sau nu, 
dracu’ știe . . e spa eu me a A E e a a ma dai 
(indescifrabil) în timpul căldurilor mari . . .........- E: 
. . . „ (indescifrabil) . .. .. . mai ales seara. 


_MĂSCĂRICIUL VĂLĂTUC 
p. cf. Al O. Teodoreanu 

-= Organizarea proprietăților 
— Lucrările pentru înfiinţarea dovezilor funduare 
în vechiul Regat şi Basarabia — 


Lucrările pentru confecţionarea dovezilor funduare în Ardeal le-am 
grupat în trei categoriii, și anume: 1. Lucrări pregătitoare, 2. Lucrări 
de stabilizare și 3. Lucrări de administrare şi perfecţionare: In alt loc 
am schiţat şi obiectivul fiecărei categorii. Această grupare a lucrărilor 
funduare în general va corăspunde și pentru confecţionarea dovezilor 
funduare în vechiul Regat şi Basarabia. Evident, unele schimbări vor 
fi însă necesare, . 

Am susținut, că. în vechiul Regat și Basarabia evidența pämâu- 
tului, până în prezent, ware nimic fixat, mare hărți, mare registre, nu- 
există nimic gata, care ar putea fi utilizat la strângerea dovezilor fan- 
duare. Daci, totul trebuie luat de la început. In Ardeal situaţia a fost 
cu totul alta. Aici au existat multe elemente, cari au putut fi utilizate 
la creiarea dovezilor funduare. in baza acestei situații diferenţiate, 
evident că şi cadrele lucrărilor din vechiul Regat şi Basarabia vor 
necesita unele modificări față de cele din Ardeal. Ta e 

Experiența făcută aici impune și o procedură mai simplistă pen- 
tru alcătuirea dovezilor funduare în vechiul Regat și Basarabia. /deia 
conducătoare, precum și ordinea de urmat a acestei proceduri va îi: 
1. Să se fixeze pentru fiecare comună pământul prin măsurători geo- 
` metrice; 2. După terminarea măsurătoarei să se constate raporturile 
de drept asupra pământului, proprietarului şi sarcinilor; 3. Să se pre- 
gătească dovezile junduare definitive în baza celor terminate sub punc- 
tele 1 şi 2, 4. Să se administreze dovezile junduare şi să se perfec- 
fioneze conform cerințelor ce se vor ivi în cursul timpului. 

“Având în vedere gruparea lucrărilor în cele trei categorii schițate 
mai sus, precum şi concordarea lor cu procedura pe care o lansez 
acum, și pe çare trebue să o urmăm pentru confecționarea dovezilor 
funduare, vom avea tabloul clar al operațiunilor ce trebuesc realizate. 
Să le urmărim, | l 

In categoria lucrărilor pregătitoare vor intra operațiunile pentru 
fixarea pământului prin măsurători geometrice, precum și constatarea 
raporturilor de drept asupra celor trei obiective ce interesează eviden- 
farea. Această constatare se face printr'o procedură specifică, care se 
chiamă procedură de localizare sau individualizare a tuturor porțiuni- 
lor de pământ. i 

In categoria lucrărilor de stabilizare vor intra operaţiunile pentru 
pregătirea definitivă a tuturor dovezilor funduare, deci a tuturor re- 
gistrelor principale şi auxiliare, a foilor îunduare, a hărților funduare, 
precum şi a celorlalte dovezi din arhivă. A 
In categoria lucrărilor de perfecționare şi administrare vor intra 
normele după cari se va face administrarea dovezilor funduare, pre- 
cum şi operaţiunile cari vor fi necesare pentru perfecționarea în vii- 
tor a dovezilor funduare. Să rezumăm în cele ce urmează ideia prin- 
cipală şi cadrele acestor operaţiuni, din cari vor rezulta apoi dovezile 
fuuduare. ' i 

Fixarea pământului. — Operațiunile pentru fixarea pământului con- 
stitue piatra fundamentală a sistemului de evidență tabular. Acesta e 
poa po tuturor lucrărilor pentru pregătirea dovezilor funduare. 

ixarea pământului înseamnă - inventariarea tuturor porfiunilor de pă- 
mânt în registre şi hărţi, aşa cum sunt ele situate în natură. 

Intreg hotarul fiecărei comune se va măsura de ingineri geometri, 
conform unor norme bine stabilite. Porţiunile de pământ vor fi măsu- . 
rate separat, aşa cum sunt folosite în natură de proprietarii lor. Fie- 
care porțiune de pământ va primi un număr topografic. In cursul ope- 
rațiunilor de măsurătoare, inginerii geometri vor pregăti proiectul dove- . 
zilor de fixare, cari vor alcătui proiectul registrelor parcelare, regist- 
relor nominale şi al hărței funduare. Să le analizăm. 

In proiectul pentru registrul parcelar vor fi inscrise numerile 
topografice ale tuturor parcelelor, în ordine numerică, arătându-se 
întinderea şi ramul de cultură a fiecăreia. Se va nota la fiecare par- 
celă numele proprietarului real şi numărul casei din comuna -unde își 
are domiciliul şi gospodăria. 

In proiectul pentru registrul nominal va fi înscris numele fiecărui 
proprietar care dispune de pământ în hotarul aceleiaş comune. Numele 
proprietarilor se va înregistra în ordine alfabetică. Lângă numele fie- 
căruia se va arăta şi domiciliul real, apoi capacitatea juridică de care 
dispune, precum și numărul topografic al parcelelor cari fac prop- 
rietatea lui. 

In proiectul pentru harta funduară va fi reflectat întreg hotarul 
comunei, precum şi însuși corpul comunei, cu toate intravilanele şi 
edificiile existente. Porţiunile de pământ vor fi schiţate cum sunt si- 
tuate în natură. In hartă, pe fiecare parcelă va fi notat numărul său 
topografic. Edificiile vor avea şi ele numerile lor topografice. Apele 
curgătoare,' mocirlele, puţurile, etc. din hotarul comunei, toate vor fi 
notificate pe hartă. Astfel această hartă va prezinta în miniatură as- 
pectul comunei cu întreg hotarul ei. | 

După terminarea lucrărilor pentru fixarea pământului în hotarul 

unei comune, inginerii geometri vor înainta toate proiectele pregătite 
instanţei întâia îunduare, care va dispune pentru începerea ' lucrărilor 
de localizare, (individualizare). 

Operațiunile de localizare (individualizare). — Instanța întâia 
funduară, după primirea proiectelor de dovezi pentru fixarea pămân- 
tului, va începe procedura de localizare. Va constitui în acest scop o 
comisie mixtă, care va fi alcătuită din trei membri, şi anume: 1 Pre- 
şedinte; delegatul instanţei întâia funduare. E! va fi conducătorul căr- 
ților fundare ale: circumscripțiunei unde este situată comuna respec- 
tivă, sau altă persoană angajată în biroul funduar, dacă va avea 
specialitatea necesară. 2. Inginerul geometru, care a făcut măsurătoarea, 
şi 3. Primarul comunei unde s'a fixat pământul, sau ajutorul de primar. 

Comisia de localizare va descinde la faţa locului: şi va verifica 
fiecare porțiune de pământ. Această verificare, pe baza proiectelor de 
dovezi, se va face separat pentru fiecare proprietar, constatându-se . 
toate drepturile ce privesc pământul, proprietarul şi sarcinele. Va dresă 
proces verbal pentru fiecare proprietar şi va deschide pentru fiecare 
un proiect de foaie funduară. Aici vor îi înregistrate, apoi, toate par- 
celele de pământ, care îi aparţin din hotarul acelei comune. Titlul de 
proprietate rămâne a se justifica. In cazuri de controversă, titlul de 
folosinţă va trece şi el ca titlu de proprietate. Sarcinile ce ating pă- 
mântul şi proprietarul vor fi înregistrate la coloana sarcinilor. In: pro- 
'cesul verbal vor fi subliniate toate datele, controversele ce ating pă- 
mântul, proprietarul și hipoteca, 

Comisia de localizare, după terminarea lucrărilor de constatare, 
va fixa un termen de 50 zile în care cei interesați, însă absenţi de 
la procedura de localizare, vor fi în drept să-şi anunţe toate recla- 
maţiile lor asupra pământului, dreptului de proprietate şi hipotecă, - 
După trecerea termenului de 50 zile, întreg dosarul, cu toate recla- 
mațiunile anunţate, se va înainta instanţei întâia funduare, în vede- 
rea lucrărilor de mai târziu. 

Operaţiuni pentru definitivarea dovezilor funduare. — Aceste ope- 
rațiuni. vor fi executate de instanța întâia funduară, prin organele sale. 
După terminarea procedurei de localizare, în baza verificărilor Şi,cons- 
tatărilor făcute acolo, vor fi întocmite dovezile funduare. Iwginerul 
-geometru, separat, va "pregăti în mod definitiy registrul parcelar, regis- 
trul nominal și harta funduară, cari apoi vor fi autentificate și de ins- 
tanța întâia funduară. In baza proectului de foaie funduară făcut în 
cursul procedurei de localizare şi în conformitate cu verificarea date- 
lor de acolo, se vor întocmi de instanţa întâia funduară prin organele 
sale foile funduare definitive. 

Odată terminate și autentificate toate dovezile funduare din ar- 
hiva funduară, ele vor fi predate utilității publice. Dela acest timp 
încolo, ele vor fi administrate de oficiul funduar, conform regulamen- 
tului ce væ fi în vigoare. 

-Operațiuni pentru perfecționarea dovezilor funduare. — In cursul 
lucrărilor pentru alcătuirea dovezilor funduare ușor se vor putea stre- 
curà și unele greşeli, cari vor avea eventual darul de a perturba e- 

videnţarea potrivită a-pământului. Evident, aceste defecte vor trebui 
corectate. Afară de cazul acestor greşeli, mai rămâne deschis încă şi 
un alt punct pentru ulterioarele perfecţionări. 

In alt loc am arătat, că datele cadastrale nu vor fi gata la al- 
cătuirea dovezilor funduare, deoarece măsurătorile cadastrale în ve- 
chiul Regat și Basarabia vor putea fi terminate cu mult mai târziu, - 
astfel la alcătuirea acestor dovezi vom avea numai măsurători geome- 
trice, Dela firea lucrului însă, datele acestor măsurători nu vor putea 
îi exacte. Diferenţa până la 5o/ la aceste măsurători sunt uşor po- 
sibile. In cursul timpului însă, oficiul cadastral va funcționă, şi ici-co- 
lea va face şi măsurători cadastrale, ale căror date, evident, vor fi 
exacte. Introducerea acestor date în corpul! dovezilor funduare va fi 
necesară, și acest lucru se va face prin operaţiunile de perfecţionare. 

ION IACOB 

Ideia slavă 


In pașnica atmosferă a praznicului creştinesc de acum o lună şi 
ceva, am aprins conform unui obicei străvechi, o modestă luminiţă 
Si la căpătâiul celor dispăruţi politiceşte, cum trebue să-i socotim pe 
frații noştri din lugo-Slavia, printr'un articol publicat în acest pagini. 
Am făcut acest lucru dintr'un sentiment 'dublu: religios-naționai, mai 
mult spre uşurarea sufletească proprie, fără să mă gândesc că modestele 
mele refiexiuni din catedrala sârbească a Timişoarei vor stârni vreun 
ecou. Din păcate, Banatul nu a intrat în conștiința noastră publică 
decât ca depozitar al unor bogății faimoase, cu români veseli cari 
cântă pe patru voci, la adăpost de grijile materiale de cari sufere 
restul țării. Ceialaltă față a Banatului, cea îndoliată, nu se cunoaște 
. încă şi slabă ne este nădejdea, că va veni odată vremea când ampu- 
tarea Banatului să fie simțită la Tighina ca şi la Sasca- Montană. 

Nimic mai firesc, deci, ca sub povara unor asemenea împrejurări, 
„ concluziile mele de atunci să fi fost mai mult ca potolite, aproape 
resemnate, ca acelea ale unui om care îşi recunoaşte toată neputinţa 
în faţa unel probleme extrem. de grave. 

Cu toată apatia dimprejurul nostru însă, ne simțim îndemuaţi să 
revenim din nou,scoțând de astădată la iveală amănunte care vor 
depăși cu mult graniţele Banatului, interesându-ne pe toţi, deopotrivă. 

Un inimos luptător intelectual din lugo- Slavia, pe care n'am avut 
fericirea să-l cunosc, decâteori se spune un cuvânt de frățească înţele- 
gere în aceste pagini la adresa lor,îşiţine de datorie să ne trimită o 
scrisoare de mulțumire, confirmând sau dezminţind spusele noastre, 
Așa sa întâmplat şi cu ocazia ultimului nostru răvaş asupra situaţiei 
românilor din lugo- Slavia. 

Anonimul nostru frate şi prieten ne mai trimite și un teanc de 
gazete, coprinzând amănunțite rapoarte asupra excursiei în Banatul 
românesc a corului Episcopiei din Vârșeț. Le răstoesc cu nerăbdare şi 
interes, dar nu. găsesc niciun pasagiu care să exprime nota loială ce - 
le-o impune situaţia lor de aliaţi. Mai mult chiar! N'am găsit în ca- 
drele acestor japoarte nici măcar cuvântul: România. Se vorbeşte de 
marea misiune națională a recentei excursii la Timişoara, a cărei situa- 
ție internațională, după presa sârbească, nu pare a îi definitiv lămnurită, 
_ Ziarul de casă al impulsivului d. Ştefan Radici: Dom, merge așa de 

departe, încât scrie de anul nou, negru pe alb, că Voivodina sârbească 
nu-i întreagă; aceasta va fi întregită abia atuiici, când se va juca 
„kolo“ dela Subotiţa până la Orşova. 
Privite aceste fenomene dela Bucureşti sau dela Geneva, sediul 
„Ligii Naţiunilor, se va zice — cum nisa mai spus în atâtea rânduri — 
că este vorba de un imperialism sentimental, inerent temperamentului 
sârbesc şi al vremurilor de adâncă prefacere prin care trecem, şi că: 
nu există spirite echilibrate și cu răspundere, care să se gândească 
- serios la încălcarea teritoriului nostru. Dar tocmai în privința aceasta 
nu suntem de acord cu sârbii. După mentalitatea sârbească de tot- 
deauna, limita etnugrefică sârbească la răsărit estepe râul Cerna, iar 
la nord tunelul dela Holdea — adică graniţa Ardealului — şi Mură- 
şul. Incă nu mi-a fost dát să citesc altfel în vreo .gazetă sârbească: 
dela 1918 încoace. Până în anul 1920 ccntinuau să ne vie la primă- 
ria din Lugcj — care printre 26 mii de locuitori adăpostește și 15 
sârbi, zi şi scrie: cincisprezece — ordine dela Uprava Năroada (Na- 
rodna Uprava — Consiliu dirigent) din Neoplanta. Primejdia este 
deci tocmai acolo, că în mentalitatea vecinilor noştri nu sa lămurit 
pe deplin ce este al ncstiu şi ce este al lor, cu toate. că su bătut 
ţăruşii de hotar. 

Dela o vreme încoace, regatul vecin ar trebui să ne intereseze 
și subt alt raport decât acela al rcmânilor închiși între graniţele lui. 
deia slavă pare a-i fi câștigat definitiv şi pe sârbi. Sa văzut aceasta 
cu ocazia simptomaticei manifestații. dela Belgrad, aranjată cu oczzia 
conferinței d. Ccnstantin Todorcv, fost ministu bu'gar, ţinută la 22 
lanuarie a. c. în saia Universităţii din Belgrad, vorbind despre necesitatea 
unirii slavi'or dela „gurile“ Dunării şi până la izvoarele râului Sava. 

lată cum descrie ziarul Politika această manifestaţie: 

„Cu un cias întreg înainte de începerea conferinţei nu. mai era 
niciun loc liber, niciun spaţiu cricât de mic, ncocupat, în sala Uni- 
versităţii. Au venit studenţi şi profesori universitari, au venit scrii- 
tori, muncitori şi femei. A venit și un mare număr de ofițeri, printre 
cari mai mulți generali. Când a apărut d. Constantin Todorov la braţ 
cu d:1 dr Radcvan Kosutici, profesor universitar, s'a ridicat o furtună 
de aplauze şi de entuziasm. A fost ovaţionat d. C. Todorov, poporul 
bulgar, ideia unirii tuturor siavilor de sud şi sa dat cinstea cuvenită 
memoriei lui Stambolinski“... l 

Ce s'o fi vorbit cu această ocazie, ce planuri s'or fiurzit, e lesne 
de întrezărit. Ajunge să citim rezumatul din gazetă, pentruca să ne 
dăm perfect seama, că pe orizontul nostru extern se ridică şi dela sud- 
vest aceiaş primejdie caşi dela răsărit: ideia slavă. 

Ingrădindu-ne şi :părându-ne de această nouă primejdie, ro- 
mânii din lugo-Slavia nu sunt un balast pentru politica externă a Ro- 
mâniei, ci un ajutor de nepreţuit în mâna unor conducători abili şi 
conştienţi. Poate în felul acesta să se reverse şi asupra chinuitei lor 
vieţi o rază de înseninare, venită dela nişte frați prea fericiţi, prea 
egoişti.... Ba o a 


“ P. NEMOIANU 

Ruși... 


Doborât de friguri,stăteam pe prispa unei case părăsite din pre- 
ajma Siretului... Priveliştile lumei din afară luau deformări ca în vis. 
Prin painjenişul ochilor zarea, juca moale, întruchipând fiinţe ciudate 
de abur, care piereau gonite de tremurul adânc din ființa mea... Și iar 
apăreau, gonind din funduri, jucând în zare, şi pierind în mine. Trudnic, 
căutam să-mi aduc aminte de cele din urmă întâmplări de la Nămoloasa. 
Suflete întinse spre desrobire, plesnind sub apăsarea dorurilor şi a 
ambiţiunilor, şi căzute apoi pe nisipul plin de băligar şi de muște. 
O veste năpraznică venise dinspre munţi: armata noastră. spărsese la: 
Mărăşti, înaintând vijelios. Ne tremura carnea pe noi „gândind la ce 
se petrece acolo, — o emoție simplă dar grandioasă ne sugruma gât- 
ejele, ucigând orice vorbă, — nu doream decât să ni se dea voe 
să plecăm dincolo, să ne desrobim... Şi veni porunca: ordinul acela 
clar, scurt, cuprinzător şi fremătând de aceiaş nerăbdare nebunească. 
al lui Cristescu, — omul acela mic, cu părul şi mustăți albe, cu ochii 
limpezi de țăran ridicat atunci de la coarnele plugului... Cetindu-l în 
adăposturile noastre din spinarea Siretului, păream nişte conspiratori 
care jură să-şi răsbune țara pângărită. Ne priveam cu ochii jucând în 
dacrimă şi ne strângeam mâinele. | 

— „Spargem larg aici, — rupem armata nemțească în două... 
O ruptură e aruncată spre Carpaţi, cealaltă în Dunăre... Şi drumul spre 
draga noastră Capitală iată-l deschis...“ 

l Şi ison afund ţineau vorbelor noastre cele patrusute de guri de 
tun, îngrămădite pe-o bucăţică de pământ, abia de 4—5 chilometri... 
Băteau cu atâta sete, încât ziua nămiaza-mare, de te urcai în clopot- 
nița din Clucerul Nămoloasei, puteai să vezi centura imensă de foc, 
roșie şi svâcnită, ca resfirări de iad. lar de voiai să spui ceva ve- 
cinului, trebuia să te vâri în urechea lui şi să-i- şopteşte, că altfel 
nimic nu se auzea. Se coborâse sfântul Ilie cu toate harabalele lui şi 
cu toți surugiib lui, chiar pe pământ, şi umbla turburat şi supărat, de 
- parcă ar fi zis: „lasă că vă arăt eu războil..“ 


187 
© BCUCIuj 


U.tasem toate, ne întrățisem în aceiaș nădejde, pierdusem și cea 
de pe urmă rămăşiţă de temere sau de grijă pentru ființa noastră, cea 
atât de dragă de obicei, — şi acuma aşteptam clipa... - 

Ordinul generalului grăia că 'n dimineața de 12 [ulie (citesc şi 
acum în gând scrisul acela) după un teribil bombardament de distrugere, 
vom eşi din tranșee şi vom ataca viguros, urmărind deaproape pe 
duşman, „spre a-l goni de pe pământul nostru...“ 

Cine oare ar fi putut dormi în noaptea de dinaintea acelei zile? 
Foşneau oștenii peste tot locul, fumând pe sub ascuns, țigări după 
țigări... Noi făceam planuri, vorbind în tremur şi privindu-ne în clarul 
cel desinteresat al ochilor. Dar în noaptea aceea, porunca de atac fu 
ridicată și orânduită pentru dimineaţa de 13 iu'ie, întrucât tunurile: 
noastre nu spărseseră îndeajuns frontul duşman. Simţeam că nu aceasta 
este pricina: ci la fund un vrăjmaş neîmpăcat rodea temeinic aşeză-: 
mântul nădejdei noastre. Veşti treceau din gură în gură: „Bucovina, 
Brusilov, ruşii dezertează, părăsesc frontul...“ Cuvinte cari începură să 
ne sângereze sufletul, otrăvindu-i cu neîncredere. Dar tunurile răspun-: 
seră cu putere şi de data aceasta, de sus din clopotniţa în care stăteam, 
centura de foc își undoia apele dela cotul Fundenilor şi pânăn Corbu, 
de vale. Veni şi cea de pe urmă noapte. Doborâţi de trei zile şi trei 
nopți de amarnică aşteptare, stăteam în adăposturi, cu sufletul moleşit 
de rele presimţiri, — că nicăiri ca în război sufletul omenesc nu se 
ascute mai tare la focul presimţilor fatale. Şi presimţirea n'a greşit - 
nici de data aceasta, cum nu greșise nici la Flămânda, nici pe Carpaţi. 
In miezul nopței de vară, veni cea de pe urmă poruncă: „ofensiva s'a 
contramandat fără termen, veţi lua măsuri să treceţi de-a stânga Sire- 
tului...“ Prin urmare s'a sfârşit şi această nădejde?! 

Stând, prins de friguri, pe prispă, lăsam să-mi treacă icoanele - 
acestui trecut .prin faţa minţii, ca apoi să se mistuiască undeva, în 
mine sau aiurea... Și veneau altele; generalul Cristescu, ca un răzbu- 
nător pătrunzând în taverna de desfrâu a căpeteniei ruseşti şi cerându-i 
socoteală, de ce ruşii n'au vrut să meargă la 13 lulie? - Ochii lui al- 
baştri scânteiază ură și dispreț. Ragoza, buhavul buhai rusesc, îl primeşte 
cu nepăsare şi cu buze căzute în jos de beţie neisprăvită, Românul îl 
înșfacă de piept și sguduindu-l îl întreabă: „ce se face acum cu țara 
mea?“, la care rusul hohoteşte în râs: „ce-i pasă lui de țara lui, 
de ţara lui Cristescu! Poate s’o ia dracu...“ 

Zarea Siretului juca în ape schimbătoare, îndurerând sufletul... 
Căutam să văd ce poate fi adevăr din toate, și nu isbuteam decât 
să-mi simt limba amară în gură şi ochii îndureraţi sub pleoapa. Sim- 
fisem în zilele acelea că rușii, pe cari ne sprijineam la dreapta şi la 
stânga, nu ne voiau, şi că nu vor merge cu noi... Și aşa a fost: în 
noaptea aceea hotărâtoare, veni ștafetă dela ei, că „ei nu merg“, şi 
aceste trei vorbe au năruit cea mai dragă nădejde: reîntoarcerea în 
pământul nostru. 

O durere surdă în piept şi în ciolane îmi arse fiinţa, şi deodată 
se ivi năpraznic un dor fără zare, amar și neputincios. Mă ridicai în 

șezut, pe prispă, cu capul huind de chinină şi de gânduri. In jarul 


188 
© BCUCIuj 


meu nu era nimeni, — casa era goală, curtea părăginită, — departe, . 
spre Siret păcăia o mitralieră, ca într'o joacă de copii. Aş fi vrut să; 

întâlnesc pe cineva, să sfărâm în vorbe învolburarea sălcie din sufiet, 

să mă jălui unui om, să-i spun nedreptatea ce ni-se face, — să strig: 

la margenile cerurilor, lui Dumnezeu, cumplita urgie doborâtă asu- 

pră-ne... Făcui câţiva paşi şovăitori prin ogradă: era un cald leşios: 

şi prăfos, — un plictis de moarte fugărea pe huidiţele goale ale sa-. 

tului, — nici o-vietate nu se arăta la colțul gardurilor, — ci numai, 

la răstimpuri, lătra mitraliera, încăpățâuat. , 

Atunci am cunoscut eu pe ştabscăpitanul Bronislav Jegor Șa- 
neavski, ofițer din artileria împărătească rusă. 

Pornisem pe ulița satului, în neştire, și priveam, fără nici un: 
gând, peste gardurile plecate într'o parte, ale gospodăriilor goale. Și 
iată că întrun fund de grădină, la o masă mică, doiită de-un pâlc: 
de copăcei firavi, sta un ofiţer rus, cu capul pe mână, privind trist 
spre undeva. Era subțire, tânăr, cu fața uscată, ochelari pe nas, ne- 
gricios, cu un inel mare de aur pe degetul arătător dela dreapta, dar 
mai ales având în preajma întregei sale persoane un aer de-o pro- 
fundă melancolie... Mă oprii şi-l: privii. Ca și cum mar fi simţit, 
întoarse spre mine ochii lui negri, lucitori. Câteva clipe rămaserăm: 
nemişcaţi, privindu-ne cald, — şi deodată amândoi ne îndreptarăm 
unul spre altul, ca și cum ne-am fi cunoscut de un veac, ne dădurăm. 
mâna şi stăturăm la măsuţa din fundul grădiniţei țărănești, dă 

Intro franțuzească clară, Bronislav Jegor Şaneavski, comandantul . 
unor baterii din Salcia Siretului, îmi povesti : 

— „Sunt moscovit... Am da Moscova nevastă, doi copii şi tot - 
trecutul... A! a!.. Moscova, Moscova !.. Nu puteți înţelege voi a- 
ceasta: Moscova este paradisul, — paradisul...“ | 

Se opri câteva clipe, trecându-şi mâna prin părul lucios şi negru: 

— „Ştiu, ştiu... Noi vam făcut cel mai mare rău pe care nişte 
oameni vi-l puteau fâce... Ce să facem?! Au rupt rândurile, au: 
fugit, — i-am împușcat, — i-am bătut cu tunurile, — dar totul e 
zadarnic... A mai rămas doar artileria... Curând ne vom desface şi 
noi, — și pe urmă, — Doamne, ce-are să fie pe urmă?!..* . 

Lăsând să-i roureze ochii de lacrimi, şopti, ca în cea mai mare- 

durere: i ; 
— „Vom pierde Moscova, — vom pierde Moscova... lată: o. 
lună de zile de când nu mai ştiu nimic de acolo, — nu ştiu: mai 
trăește nevasta? — copilașii ce-mi fac?... Nimic, nimic... De sigur 
că nu mai vedem Moscova noastră veche, cu sutele ei de biserici, cu 
stradele largi pe care aleargă troicele noastre vechi, cu teatrele, cu. 
opera, cu atmosfera aceea, a noastră, patriarhală şi bună, naivă și. 
caldă, — niciodată nu ne vom mai reîntoarce acolo...“ 

Bronislav Jegor Şaneavski puse mâna-i caldă și tremurătoare pe: 
braţul meu. Vorbele lui cutremurau în mine aceleași gânduri. El, ru- 
sul, îşi trimetea peste frontul sălbatec bolşevic dorul lui spre Moscova, 
unde avea tot ceea ce-i era lui mai drag, — iar eu cugetam că peste 

“Siretul din preajmă, la o bătae de privire, erau ai mei, de care nu mă 
puteam apropia... 

Rusul, dând din cap, urmă: 

„Eri am îngropat la Tecuci pe c comandantul nostru... A murit 
-de tifos. „+. Şi el tot din Moscova era. 

Pe urmă, tăcu, 

Un soldat aduse două ceaiuri şi ni le puse dinainte, 

Ca şi cum ar fi vrut să-şi desvinovăţească poporul, ştabscăpi- 
%anul zise: 

„Voi, de sigur, veţi recăpata ţara voastră... dar noi, — nici- 
odată, ~ —" crede-mă: niciodată... Moscova a murit, — Moscova a 
murit...“ 

Cu ochii adumbriți de-o melancolie adâncă de stepă, ofiţerul 
“scoase de la piept un mare portofel de piele subţire, din care dădu 
la iveală o fotografie: o femee tânără, surâzătoare, cu părul lăsat uşor 
spe tâmple, ţinea pe lături doi copilaşi, cu bucle şi priviri nevinovate, 
-În chip de proteguire atustrei privind spre un punct, de parcă ar fi 
urmărit acolo pe tatăl lor depărtat: 

„Aceştia sunt ai mei“... 

Privind otografia, avui în huiala înfundată din mine, ca un vâr- 
“tej, chipurile de pe ea se prefăcuseră: erau ale celor de dincolo 
„de Siret, — ființele mele, lăsate acolo, în puhoi... 

Ochii lui Șaneavski luceau ca de-o boală adâncă, şin ei putui 
să văd mormântul unor nădejdi desperate, — ca și ale mele... 

Băurăm ceaiul în tăcere. Seara se pregătea să-şi aştearnă pân- 
zele de umbră peste salcia Siretului, aducând o înșelătoare linişte: a 
doua zi avea să reînceapă stărămătoarea așteptare... 

Când ne-am despărțit era noapte. 

Plecarăm ca doi străini, ale căror drumuri se încrucișaseră o 
Chipă dealungul unei drame, 'de nimeni- descâlcită..., 

Lăsându-mi trupul copt de friguri, pe prispa casei părăsite, za- 
«darnic mai căutai în minte vreo rămășiță de gând... Nimic, — ua gol 
«de nimic se plimba nesupărat prin ființa mea răvăşită de tristețe... 


- a . . . ù è e o . o a . o |. o a y . . 


Oare, — a ‘ajuns vreodată Şaneavski la Moscova lui “iubită? L. 
AL, LASCAROV-MOLDOVANU 

Văduvele dejrăzboiu 


In paginile acestei reviste am vorbit despre soarta invalizilor şi 
a orfanilor de războiu. Vom sfârși expunerea noastră cu o privire: 
sumară asupra unei alte categorii din 1. O. V. şi anume: văduvele?de- 
războiu. 

Numărul acestor femei, după ultimele date ale oficiului naţional: 
L O. V., ar fi de 320.000. Credem însă, că această cifră e puţin exa- 
gerată, numărul real fiind sub 300.000. Și când spunem aceasta ne 
bazăm pe faptul, că un control serios în această privință nu s'a făcut: 
niciodată, i i ` 

Aşa de exemplu, mă aflam în biroul oficiului național I. Ọ. V.. 
în toamna anului 1925, şi acolo un funcționar era scandalizat că soţia: 
unui ofițer superior dela Piteşti sau Câmpulung se declarase că-i vă- 
duvă de războiu şi călătoria pe C.F. R. cu carnet liberat chiar de- 
oficiul I. O. V. Ori, dovedindu-se în urmă că soțul ei murise în 1915;. 
` Cun an înainte de-a se fi declaratrăzboiul în vechiul Regat, i sa con- 
fiscat actele şi i s'a ridicat dreptul de căiătorie. Cazuri ca cel de sus- 
se găsesc, cred, cu sutele. Rezultă de aici, că se impune o riguroasă- 
revizuire pentru a se ști cine cu adevărat are dreptul de a se numi 
văduvă de război şi a se bucura de prea puţinele favoruri ce le: . 
implică acest titlu. Cu această ocazie s'ar putea stabili exact numărul: 
acestor femei și, prin urmare, S'ar putea studia mijloacele prin cari s'ar” 
ajunge la îmbunătăţirea soartei lor. 

- Până atunci însă ar trebui luate unele măsuri grabuice spre a 
le veni în ajutor, căci situaţia acestor văduve e la fel de tristă ca a: 
invalizilor şi orfanilor de război. ` l 

Soarta lor se poate ameliora printr'o pensionare omenească, prin- 
o dreaptă şi integrală împroprietărire şi prin reglementarea dreptului: 
de a se remărita fără a-și pierde dreptul la pensia ori ajutorul de pe 
urma soțului mort în război. í 

Pensionarea văduvelor trebue făcută de stat în raport cu starea; 
socială şi gradui avut de ostaş înainte de a muri. Aceasta pentru ur- 
mătorul motiv: Când războiul a fost declarat, unii dintre aceşti oştaşi: 

buni pentru a merge la luptă erau căsătoriți şi aveau, de bine de 

rău, întemeiată o gospodărie din care trăiau ei cu ai lor: soția şi 

copii, și fiind sănătoși munceau pentru a-i îngriji. Ori, murind acești 

'bravi ostași, nu mai are cine munci și îngriji de copiii şi soțiile lor, 

de tot rostul casei. Femeile lor, deşi valide, singure nu pot câștiga 

cele trebuitoare pentru trai. Dacă așa stau lucrurile, trebue să le vină 
cineva în ajutor, şi aici vom spune, ca şi la invalizi și orfani de altfel, 

«că acel cineva nu poate fi decât statul. Și statul îi poate veni în ajutor 

unei văduve dându-i o pensie. de război suficientă, în raport şi cu 

numărul copiilor. Statul însă, căruia i se adresează mereu văduvele de 
război, — cum i se adresează întreaga lume I. O. V,— rămâne surd 
la strigătul de desnădejde al acestor femei şi se mulţumeşte să le 
deie, odată la trei luni, câte 700—800 lei, cu oricâți copii ar avea, 
aceasta pentru văduvele de război ale gradelor inferioare şi din care 
sumă perceptorii satelor mai opresc 80—90 lei, iar la văduvele de 

război, soţii de ofițeri, suma primită lunar variază între 900—2400 

lei, dela văduva de sublototenent până- la aceea de general. 

+ Din cele de mai sus vedem, că sumele primite de văduvele de 
văzboi din partea statului ca pensiuni nu sunt nici în raport cu sta- 
Yea socială nici. cu numărul copiilor, ci sunt numai niște simple aju- 
toare, absolut Insuficiente pentru viaţa grea ce-o duc aceste oropsite 
ale soartei. Pensiunile ce se: cuvin văduvelor de războiu trebue — şi. 
e drept să fie aşa — sporite ca şi soldele din armata activă pentru 
fiecare grad, cu deosebire aşa, ea la văduvele de război grade inferioare 
pensia cea mai mică, lunar, să fie de cel pufin 1400 lei. Numai în 
felul acesta ar putea fi echitabilă pensionarea văduvelor de război. 

Improprietărirea acestor văduva nu sa făcut aproape deloc în 
nici o parte a ţării, ele fiind în legea agrară trecute în categoria 5—6, 
cari categorii nu vor putea fi împroprietărite niciodată, Dacă împro- 
prietărirea s'a făcut pentru toți foştii combatanți valizi, cu atât mai 
mult trebuia făcută pentru văduvele de război. Lotul ce sar fi dat 
acestor. văduve ar fi constituit un adevărat sprijin pentru ele și mai 
Cu seamă pentru copiii lor, cari ar fi văzut în brazdele date de stat 
mamelor. lor icoana vie a tatălui mort în bătălie. Statul n'a voit să - 
facă acest lucru și legea. agrară trecând văduvele de război la cate- 
goria 5-6, la împroprietărire, a săvârşit un mare păcat, pentru ostașii 
cu familii, morţi în tranșee. 

y Dacă ar fi bunăvoință la cei din ministerul de Domenii şi dacă 
„ agronomii ar interpreta legea cu multă înţelegere pentru văduvele de 
„tăzboi, Sar putea împroprietări și acum soțiile şi copii ostașilor morți 

în război, atât la sate -cât și la orașe. 

Mai putem adăoga la această. nedreptate şi ceeace li-se face de 
către oamenii pădurilor statului, cari nu vor să le vină în ajutor şi 
să le dea lemne de foc sau de construcții pentru locuințele lor, pe 
un preţ mai mic, Au și ordine în: această privință, dar de cele mai 
anulteori aceste: ordine nu sunt ţinute în -seamă, mai ales de brigadierii 
Silvici, cari sunt socotiți cu adevărat duşmani ai lumii |. O. V 

Remăritatul văduvelor de război este iarăş o chestiune destul de im- 

portantă pentru aceste femei. Cele mai multe, deşi au această ocazie, nu: 
se pot remărita de teamă să nu li-se opriască pensia. de război. Ofi- 
ciul |. O. V. a şi luat hotărâre cu privire la remăritatul văduvelor de 
război, în sensul ca aceste văduve să nu piardă dreptul la pensia 
soțului ei mort, dar perceptorii satelor ori nu cunosc această hotărâre. 
ori se fac că mo cunosc şi nu mai achită pensia ca mai înainte. Cei 
în drept sau |. O. V, sunt datori să lămurească, odată şi pentru tot- 
deauna, acest echivoc şi să dea noui ordine pentru ase executa hotă- 
rârea luată de I. O. V: referitoare la remăritatul văduvelor de război, - 
căci altfel, acelea cari au ocazie de a. se remărita evită .să facă aceasta 
şi nu e drept ca femeia, care are posibilitatea să întemeieze din nou. 
o gospodărie, să fie împiedecată de a-și clădi o altă căsnicie. 

Văduvele de război au şi ele o societate-de asistență „Societa- 
tea văduvelor de război“ sub conducerea dnei general Dragalina, 
soţia eroului mort la Jiu: în 1916. Această societate nu poate da un 
ajutor eficace material, cu toată dragostea și munca ce-o depune dna 
general Dragalina, prezidenta societăţii, din lipsa de fonduri, căci în. 
anul trecut (1925) a avut un buget de aproape 6 milioane la 320000. , 
văduve, ceeace revine, de văduvă, cam 18 lei ajutor anual. Această 
societate a dat însă un sprijin moral destul de preţios văduvelor, mai 
cu seamă prin intervenţii la diferite autorităţi, ca aceste femei să pri- 
mească unele drepturi — din multele ce li-së cuvin. - 

Cam în felui acesta se prezintă și starea văduvelor de război. 
Nimic serios şi suficient nu s'a făcut pentru ele, de când au rămas. 
fără sprijinul bărbatului. Şi se pare că indolența guvernului şi ingra- 

Aitudinea lui pentru soțiile soldaţilor morţi în tranşee, ca şi pentru. 
întreaga lume din I. O. V., nu e pe cale să se îndrepte în bine. Dacă 
soți lor au murit în război, cine își: mai bate capul să le ia apărarea ?» 

C. ARGINTARU 

GAZETA RIMATA 


Frontul unic 


Politica nu-i treaba mea, 
E un bizar amestec, 

Decât să dau de vreo beleă 
Mai bine nu mvarhestec. 


In colțul meu, nesupărat, 
In săltărețe rime, | 
Râdeam, râdeam neîncetat, 
Și nu cruțam pe nime... 


Dar astăzi, versu-mi jucăuș, 
-Jesut din foc şi pară, 

E pus de-odată subt căluș, 
Căci toate se schimbară. 


Părerile se ’ntorc pe dos- 
De astăzi înainte : 

Se face popa Man frumos, 
Și Vaida om cuminte! 

- Boilă- a devenit savant, - 
(Ce nu se poate spune ?) 
N. Iorga nu e enervant, 
Și scrie piese bune. 


Mă uit, în jurul meu urât, 
Au sunt cu mintea trează? 
Maniu, bățos, sa hotărât 
Și nu mai pertractează 2 


Rămân tăcut şi resemnat, 
Aşa de se decide, 
Dar frontul vostru, încheiat, 
Cu zile mă ucide... 


Vor curge voturile ’n plin, 
Și veți avea dreptate, 

Vor fi de toate: mai purn 
Gazetele. rimate . 


voi ji silit de-acum s'admir 
Atâtea lucruri hâde, 
Va fi mai practic, nu mă mir, — 
Dar nu se va mai râde! 

NICOLAE SINUCISU 


— poet sacrificat pe altarul 
politicei interne — 

INSEMNĂRI 
| 


Alegerile comunale. — Hotărârea 
“precipitată a guvernului liberal de a 
-„face“ alegerile comunale, — şi nu 
“există nicio îndoială asupra felului 
“cum agenţii electorali tăimăcesc o 
asemenea expresie, — a determinat o 
luptă comună a tuturor partidelor de 
“opoziție. Nu mai încape nicio îndoială 
“acum, că guvernul va ieşi înfrânt. din 
aceste alegeri, rămânând să mediteze 
-asupra utilității gestului de provocare 
pe care Pa făcut. | 

In ceeace ne priveşte, ne-am arătat 
„Convingerea noastră, că niciun argu- 
ment nu pleda în favoarea unei con- 
sultări pripite a corpului electoral, şi 
că, în împrejurările de astăzi, răsco- 
lindu-se tacă odată, cu o explicabilă 
“violenţă, toate nemulțumirile acumulate 
în suflete la un sfârşit de cârmunie a- 
păsătoare, s'a săvârşit o mare greşeală, 
“Când am vorbit aşa, mam avut in ve- 
dere decât marile interese ale conso- 
lidării alcătuirii noastre de stat, pe 
“care le-am așezat şi le vom aşeza tot- 
“deauna deasupra patimilor şi ambițiilor 


- 

oricăre grupări politice. Nici n'a ta- 
ceput bine campania pentru alegerile 
comunale, şi anumite manifestări ta- 
grijitoare, despre cari .pomenim mai 
jos, arată fără nicio umbră de îndoială 
câte dreptate am avut. 

În discuţia generală asupra reformei 
administrative, pe care guvernul ac- 
tual încearcă s'o experimenteze cu 
atâta uşuratică repeziciune, d. general 
Averescu îşi arătase conviăgerea, că 
alegerile comunale, menite să dăru- 
iască o existenţă autonomă diferitelor 
centre de populație de pe întinsul ţării, 
mar trebui să fie, în niciun caz, O 
măsură, premergătoare, ci rodul cel din 
urmă al unei încercări mai îndelun- 
gate de aplicare a nouei legi. Acesta 
ar fi trebuit să fie punctul de vedere 
al oricărei judecăţi chibzuite. N'avem 
niciun motiv să ne grăbim a trage 
ultimele consecințe dintr'o reformă 
care abia acum intră în vigoare. 

- Cu deosebire în oraşele din provin- 
ciiie alipite, unde populaţia neromâ- 
nească a rămas și acum în majoritate 

de pe urma condiţiilor. politice inegale 
din trecut, opera de întărire a elemen- 
“tului nostru național va fi vizibil stân- 
jenită. Felul în care sau încheiat, în 
diferite locuri, anumite înțelegeri cu 
privire la distribuirea- locurilor în vii- 
~ toarele consilii comunale constituie o 
netăgăduită ştirbire a drepturilor noa- 
stre de stat naţional. 

lată pentruce, hotărârea partidelor 
de opoziţie de a anula aceste alegeri, 
cari. constituiesc o înfrângere a ideei 
naţionale, nu va aduce după sine o 
perturbare în raporturile vieţei noastre 
publice, ci dimpotrivă, însemnează în- 
lăturarea unui obstacol din calea rea- 
Mizării unor juste revendicări româ- 
neşti. 


Propaganda vinovată. — Ceeace 
prevăzuscm, din uenorocire sa in- 
tâmplat. Anumiți agitatori electorali.de 
profesiune, — inevitabilă categorie de 
“samsari ai votului universal, — nu s'au 
"putut răbda de a face din actul recent 
«de renuuţare a prințului Carol, un 
argument mai mult pentru aţâţarea 
opiniei publice cu prilejul alegerilor 
comunale. m 

Faptul e cu atât mai regretabil, cu 
cât chiar reprezentanţii autorizaţi ai 
partidelor politice constituite au luat. o, 
“orbește, pe acelaş drum. Astfel, în gazeta 
otficioasă a organizaţiei partidului na- 
ional (iorghisto-tachisto- argetoianist) 
din, judeţul Dorohoi, a apărut un ma- 
nifegt electoral, cum am zice împotriva 
guvernului, al cărui ton și al cărui 
conţinut sunt deopotrivă de tulbură- 
soare. Manifestul cu pricina conţine 
. denunţul, că prinţul Carol a fost silit 
să. plece din ţară din pricina partidului 
liberal, şi sfârşeşte cu exclamarea : — 
„Trăiască regele Carol al H-lea !“ 

Veţi zice, desigur, că acesta e 
numai un caz izolat, că părerea orga- 
gizaţiei iorghisto-tachisto-argetoianiste 
din judeţul Dorohoi asupra felului cum 


s'a rânduit succesiunea la tronul Ro- 
mâniei nu e, la urma urmei, tocmai 
atât de importantă, şi că nu e drept 
să aruncăm în sarcina coriducătorilor 
unui partid excesele de-zel ale câtorva 
partizani imprudenţi dela periferie, 

Aşa ar fi, dacă lucrurile nu -s'ar 
complica puţin. Dacă wam fi avut 
-de-aface, în prealabil, cu unele atitu- 
dini ale dlui N. Iorga, și ale altora, 
şi dacă am îi inregistrat vreo deza- 
vuare a gestului nesocotit dela Doro- - 
hoi. Prin urmare, nu ne găsim numai 
în faţa unui act izolat de imprudență, 
ci e vorba cu totul despre altceva. 
Oamenii partidului naţional, încurajați. 
de cunoscutele declarații ale șefilor, : 
nu se dau în lături de a exploata 
pentru anumite interese electorale, 
destul de mărunte pentru a îi calcu- 
late în voturi, o gravă chestiune de 
existență a statului român, de-asupra 
căreia, după marea pildă a Regelui, 
ar trebui să aşezăm, cu hotărâre, pe- 
cețile înţelegătoare şi respectuoase 
ale tăcerei. 

In apropiatele alegeri comunale, cele 
trei partide de opoziţie au format, în . 
faţa provocărei liberale, un fron: unic 
de luptă. Aceasta nu însemnează însă, 
că ele se războiesc cu aceleaș mijlo- 
ace. Sunt arme pe cari noi nu le vom 
întrebuința niciodată. Şi nu ne ferim 
să spunem, pe față, cât de primej- 
dioase sunt pentru obrazul însuş al 
țării, 


Inţelegerea cu maghiarii. — Gu- 
vernul actual, care ţine să-și asigure 
cu orice preţ măcar o biruință parțială 
ia alegerile comunale, a incheiat o 
învoială electorală de circumstanță cu 
partidul mâghiar, pentru câteva orașe 
din Ardeal, unde populația minoritară, ` 
moștenind situaţia privilegiată a tre- 
cutului, deține o mare parte, uneori 
chiar cea mai mare parte, din voturi, 

Nu vom fi tocmai noi aceia, cari. să 

contestăm dreptul oricărui guvern de 
a cădea la înţelegere cu minoritățile 
etnice de pe tot cuprinsul României- 
întregite. Dimpotrivă, am dovedit tot- 
deauna, că socotim problema vieţei 
minoritare, ca pe una care cere o 
prealabilă examinare din partea fie- 
cărui partid chemat să conducă desti- 
nele ţării. Nici nu vom arăta, cu satis- 
facţia unei concepţii triumfătoare, că 
partidul liberal încearcă. să facă astăzi 
aceace, ieri, găsea criticabil la alții. 

Din întâmplare, însă, învoiala elec- 
torală amintită mare decât un carac- 
ter incidenta! şi nu prezintă decât o 
valoare de oportunitate. Ea nu face 
parte dintr'un sistem de  guvernă- 
mânt, pregătit să soluţioneze problema 
în întregimea ei, şi nu se înfăţişează 
ca o armonizare deplină a celor două 
. categorii de interese. Efectul ei se mărgi- 
neşte numai la compunerea viitoarelor 
consilii comunale. Populaţia maghiară, 
profitând de situaţia politică de astăzi 
a partidului liberal, a căutat să-şi 
asigure o proporție mai mare de locuri 
în aceste consilii comunale. Guvernul 
a făcut toate concesiile ce sau ce- 
tut, pentru a preîntâmpina, cel puţin 
în unele centre din Ardeal, triumful 
partidelor de opoziţie. Astfel, numai 
la Cluj, a rezervat partidului maghiar 
mai mult de jumătate din numărul 
consilierilor aleşi. 

In principiu, reţeta unei înţelegeri cu 
minoritățile etnice nu ni se pare, prin 
urmare, criticabilă. N'avem încredere, 
însă, în compromisurile de ocazie, şi 
ne gândim, în primul rând, dacă pre- 
rogativele ideei naţionale sunt apărate 
astfel. Numai subt acest aspect poate 
fi judecată mult desbătuta chestiune 
a raporturile politice cu diferitele gru- 
pări minoritare. 


Bucura Dumbravă. — intrun sa- 
natoriu din Port-Said, unde p6posise 
fără voia sa, întorcându-se dintro că- 

lătorie în India, a inchis ochii pentru 
totdeauna Bucura Dumbravă, al cărui 
nume adevărat era Fany Seculici, 

Bucura Dumbravă è autoarea celor 
două admirabile romane din viața 
românească: Haiducul şi Pandurul, 
cari, deși au fost scrise în limba ger- 
mană, dovedesc o pătrunzătoare cu- 
noaştere a trecutului nostru, o înţele- 
gere neobişnuită a împrejurărilor soci- 
ale în cari s'a desvoltat neamul nostew 
şi o dragoste profundă pentru sufletul 
eroic al poporului nostru. 

Din galeria nesfârșită a eroilor noştri, 
înconjurați adesea cu o aureolă de 
legendă, Bucura Dumbravă sa oprit 
la Iancu lianu, Haiducul, şi la Tudor 
Vladimirescu, Pandurul, tocmai pentru 
a urmări romanticul zbucium al aces- 
tor două figuri reprezentative ale 
epocei, în cadrul simțirilor colective: 
cari au agitat o ţară întreagă în pra- 
gul veacului trecut. Respectând într'o: 
măsură ireproşabilă sensul adevărului 
istoric, făcând să strălucească subt 
ochii noştri colțuri cunoscute ale pă- 
mânatului românesc și deschizând pers- 
pective încăpătoare pe seama acțiunei 
povestirilor sale, Bucura Dumbravă 
ne-a dat, cu gestul simplu al artiș- 
tilor adevăraţi, două capo d'opere ale 
romanului istoric, pentru cari literatura 
românească îi va fi recunoscătoare. 

Mâna sa de cenuşe, care se va în- 
toarce, liniștită, dia depărtări sudice, 
va găsi un bun adăpost pe pământul 
acestei țări, — primitoare şi caldă mamă 
pentru toţi cei care o înţeleg... 


Motive regionaliste. — Incurabilut 
diletant politic, d. C. Argetoianu, ur- 
mând dela o vreme încoace pilda 
noului dumisale șef (d. N, lorga) a 
început să prezinte proporţiile amu- 
zante ale unui șugubăţ Pic dela Miran- 
dola, vorbind in public la diferite 
ocazii despre toate câte se pot şti 
pe lume, şi încă despre alte câteva. 

Fiecare săptămână îşi aduce confe- 
qinfa ei. 

„Fostul ministra de Interne al dlui 
general Averescu nu se jenează de 
nimeni și de nimic... Explică admi- 
nistratorilor de plasă diferite chestiuni 
financiare, şi tratează în fața oame- 
ilor de finanțe (cu aceleaşi gesturi 
competente) tot felul de probleme admi- 
nistrative. Hotărât lucru, d. C. Arge- 
toianu e un exemplar interesant de 
specialist român. E doctor în medici- 
nă, dar n'a fost chemat niciodată la 
căpătâiul unui bolnav. E mare latifun- 
diar, dar nu s'a ocupat niciodată cu 
agricultura, De când a trecut (ad- 
înterim) pela ministerul de Finanţe, 
şi a aranjat cu atâta abilitate cunos- 
cuta afacere a bonurilor de Tezaur, 
ni se ofere ca chirurg: al crizei valu- 
tare. De când s'a întovărăşit cu d. 
Iuliu Maniu, a devenit un fanatic apă- 
rător al regionalismului... 

In privința aceasta nu încape nicio 


-  Andoială, Opiniile politice ale dlui C. 


` Argetoianu fiind plasate spre netntre- 
ruptă mişcare, ca morișca de vânt de 
pe coperișul caselor, sunt supuse în 


chip firesc diferitelor capricii atmos- . 


ferice,: Acum câţiva ani, d, C. Arge- 
toianu (acelaș!) se  repezea ca un 
zmeu, cu pumnul în gura dlui N. Iorga, 
„Astăzi, el este cel mai convins admi- 
rator al acestei bărbi isterice.*) Tot 
pe vremea aceea, d. C. Argetoianu 
era un aprig adversar al regionalis- 
mului, pe care Pa combătut cu furie 
în diferite discursuri parlamentare. 
4Colecţia lor stă la dispoziţia curio- 
şilor). Astăzi, el se mărturiseşte mare 
amator al lozincilor provinciale, 
Pentru di C. Argetoianu, convinge- 
rile politice sunt întocmai ca bieţii cai 
de poștă. Nu poți să ajungi la capă- 
tul drumului, dacă nu-i schimbi din 
când în când. luţelegem situaţia difi- 





*) Greșală de tipar, citiţi: „istorice“, 


cilă a fostului nostrii amic. Valurile 
vremii Pau aruncat pe țărmurile insu- 
lare ale partidului naţional. Mai de 
voie, mai de nevoie, d. C. Argetoianu 
strigă acum, dimpreună cu d. Alexandru 
Vaida: — „Ardealul af ardelenilor“, 
crezând că urmarea firească a acestei 
lozince e: — „Craiova a craioveni- 
lor“... 

Din nefericire, d. C. Argetoianu se 
ingeală, Căci pofta vine mâncând, şi 
dacă mâine în urma unui neprevăzut 
şi stupid cataclism mondial, comitetul 
de. o sută dela Cluj s'ar pomeni cu 


“frânele puterei în mână (după cum 


unul a câștigat odată la loterie fără 
bilet), Craiova ar fi tot a dlui Iuliu 
Maniu, 

„Regionalismul, ştim noi foarte bine, 
e o rețetă pe care partidul naţional wo 
aplică decât până la Turnu-Roşu. 


Ciubărul cu minciuni. — Nu i se 
poate cere niciunui om politic din 
această țară să desmintă, zilnic, pe 
lungi coloane de tipar, toate născoci- 
rile, mai mult sau mai puţin inteli- 
gente, ale presei noastre dela Bucu- 
reşti. Ca să răsbească, ar trebui să nu se 
mai ocupe de altceva.. 

la ceeace ne priveşte, | am încercat, 
pe cât am putut, să lămurim lumea 


. asupra unora dintre apucăturile cunos- 


cutelor gazete de răspântie cu care 


“am avut de furcă. Ar fi fost greu să 


pescuim, dela un caz la altul, din 


__ciubărul lor cu minciuni, toate ştirile 


gogonate și toate micile infamii. Le-am 


` respins, de obicei, în bloc, fiind con- 


vinşi că cea mai bună soluție, și din 
partea publicului, e desăvârșita neîn- 
credere față de aşa numitele „infor- 
maţii“ (totdeauna „senzaţionale“) puse 
tn circulaţie de anumiţi reporteri (foşți 
vânzători de.şireturi de ghete), pe cari 
nicio casă onorabilă nu-i lasă să păt-- 
rundă în vestibulul unde se fin pal- 
toanele. 

Cu destul regret am constatat însă, 
că aceste apucături, — să le spunem 
profesionale, — ale blumenielzilor ro- 
mâni au fost repede adoptate, pentru 
uzul unor patroni politici puţin scru- 
puloși, şi de unii dintre publiciştii noştri 
"cu actele de naştere în regulă, dela cari 
am fi așteptat, dacă nu altceva, cel 
puțin o schimbare de procedee. Ast- 
fel am 'ajuns să vorbim, la diferite 
intervale, despre ziarul Cavântul. In 
pagiuele strigătoare ale acestui ziar, care 
se anunţ: să fie cu totul altceva decât 
este, şi care făgăduia să apere cu to- 
tul altă cauză decât aceea pe care o 
slujeşte, a râuşit să se canalizeze, de 
câtva timp, tot ce ni se pare mai ne- 
demn şi mai trivial din materialul de 


“intrigă şi injurie al culiselor noastre . 


politice. Scuturând sgura de cerneală 
de pe frontispiciul atâtor „reportaj: 
politice,“ nu credem să îi rămas vreo- 
dată un grăunte de adevăr, măcar 'cât 
un fir de nisip. 

Cu toate acestea, urmaşii răposatu- 
lui Caracudi nu se dau bătuţi. Cele 
mai năzdrăvane bârteli de mahală apar 
astfel, — aproape totdeauna fără iscă - 


litură, — în acest cana! de scurgere 


al tuturor inepțiilor. Pe cea din urmă 
dintre acestea, Cuvântul a lansat-o 
deunăzi, anunțând din nou (mai ştim 
şi noi a câtea oară) un imaginar 
conflict între d. general Averescu . şi 
d. Octavian Goga, şi încercând să 
arunce pe seama acestuia din urmă 
tot soiul de combinaţii ia care nu s'a 
gândit niciodată, 5 

Evident, toate aceste vorbe de clacă, 
aşternute pe hârtie (operație care îl 


costă, după cât spune, pe un d. Titus ` 


Enacovici, câteva milioane uşor câş- 
tigate), toate aceste idioții informativa, 
pentru a nu mai vorbi despre trivia- 
lele înjurături cu care sunt.acompa- 
niate, pocnesc, ridicole, în gol. Dar 


printre cetitorii de gazete, din nefari- 
cire, se găsesc şi destui naivi, car? . 
sufăr de un fetișism al tiparului. Aceş- 
tia, se înţelege, ar putea să fie induşi 
în eroare, şi pe aceștia, dacă nu vă 
supăraţi, dorim să-i lămurim de câte- 
ori vom avea prilejul. 

N'au băgat de seamă, aceşti lesne: 
încrezători lectori, că niciuna din „in- 
formaţiile. senzaţionale“ şi niciunul din 
„teportajele politice“ au s'au realizat 
niciodată? 


„Salonul Îiterar“. — D. Alexandru 
-T. Stamatiad, un distins poet îndră- 
dostit de arta sa, face să apară de 
mai multe luni la Arad, unde lau 
aşezat îndatoririle sale profesionale, o 
revistă pe care a intitulat-o, cu o sim- 
patică nuanță de cochetărie: Salonu? 
literar. | 

Gazda e plină de atenţii pentru fie- 
„care, Interiorul e de gust, sar putea 
spune chiar elegant. Oaspeţii sunt 
dintre cei mai aleşi. Odată pe lună 
se face aici literatură, de cea ma? 
bună calitate. Revista, întradevăr, apa- 
re în excelente condiții de tipar, cu 
note interesante asupra evanimentelor 


. culturale din ţară şi din străinătate, 
„având totdeauna cel puțin o: colabo- 


rare de preţ din partea unui scriitor 
de seamă. 


Salonul literar cocrăspunde astfel, ta 
granița apuseană a României, unei 
alese necesități sufleteşti, şi, deși na 
are caracterul iinei publicaţii de po- 
pularizare, căci nu se adresează ma~ 
relui public, credem că va izbuti să 
dăinuiască multă vreme, strângând ta 
jurul său tot mai mulţi cititori. D. At. 
T. Stamatiad, cu mari sacrificii şi cu 
o nobilă stăruinţă, a înţeles rostul pre- 
zenţei sale la frontieră, 


Merită toata felicitările noastre. 

